CELEX: 62017TN0059
Language: el
Date: 2017-04-14 00:00:00
Title: Υπόθεση T-59/17: Προσφυγή-αγωγή της 14ης Απριλίου 2017 — L κατά Κοινοβουλίου

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/29
            
         Προσφυγή-αγωγή της 14ης Απριλίου 2017 — L κατά Κοινοβουλίου
   (Υπόθεση T-59/17)
   (2017/C 221/41)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: L (εκπρόσωπος: I. Coutant Peyre, δικηγόρος)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει την από 24 Ιουνίου 2016 απόφαση του Κοινοβουλίου περί απολύσεως του προσφεύγοντος-ενάγοντος, η οποία παρελήφθη στις 25 Ιουλίου 2016·
            
         
               —
            
            
               να υποχρεώσει το Κοινοβούλιο να καταβάλει ποσό 100 000 ευρώ προς αποκατάσταση μη περιουσιακής ζημίας· και
            
         
               —
            
            
               να καταδικάσει το Κοινοβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει οκτώ λόγους.
   
               1.
            
            
               Με τον πρώτο λόγο προβάλλεται παραβίαση των αρχών της προστασίας των μαρτύρων δημοσίου συμφέροντος όπως ορίζονται στα άρθρα 22α και 22β του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, καθώς και στο άρθρο 6, παράγραφος 1, των εσωτερικών κανόνων.
            
         
               2.
            
            
               Με τον δεύτερο λόγο προβάλλεται έλλειψη αιτιολογίας.
            
         
               3.
            
            
               Με τον τρίτο λόγο προβάλλεται πρόδηλη πλάνη εκτιμήσεως.
            
         
               4.
            
            
               Με τον τέταρτο λόγο προβάλλεται παραβίαση της αρχής της αναλογικότητας.
            
         
               5.
            
            
               Με τον πέμπτο λόγο προβάλλεται παράβαση του καθήκοντος επιμέλειας.
            
         
               6.
            
            
               Με τον έκτο λόγο προβάλλεται έλλειψη απαντήσεως από το Κοινοβούλιο στο αίτημα αρωγής του προσφεύγοντος-ενάγοντος, προσβολή του δικαιώματος άμυνας, προσβολή του δικαιώματος συμβιβασμού.
            
         
               7.
            
            
               Με τον έβδομο λόγο προβάλλεται προσβολή του δικαιώματος προσβάσεως στα έγγραφα.
            
         
               8.
            
            
               Με τον όγδοο λόγο προβάλλεται κατάχρηση εξουσίας.